标题：刘劭
人物介绍
刘劭，字孔才。广平邯郸（今属河北）人。官至尚书郎、散骑侍郎，赐爵关内侯。受诏搜集五经群书，分门别类，纂为《皇览》。又与议郎庚嶷、荀诜等共同制订律令，作《新律》十八篇，著《律略论》。  刘劭魏废帝时，专事执经讲学。所著《人物志》，讨论封建社会人才选拔问题，以为人“禀阳阴以立性，体五行而著形”，从人之形质，可观察其才性。对人性、才能和形质等分析甚详，反映汉末魏初在用人制度方面之趋势，开魏晋士大夫品鉴人物的清淡风气。所著有《法论》等。约生于东汉建宁年间，卒于魏正始年间。官至散骑常侍。著《人物志》，探讨了人才选拔的标准原则问题。他认为，识人不仅应听其言，而且应观其行；不仅要看其外貌，而且要看其内在气质。他把人物分作“三材”、“十二流品”，认为圣人是最高理想，英雄次之，等等。他还用道家的无名解释儒家的中庸，表现出儒道合流的倾向。他的思想是汉学向魏晋玄学过渡的中间环节。
演义记载
魏国将士。在诸葛亮第5次北伐，孙权进攻魏国时，他前去守卫江夏，并受曹叡之命破了陆逊之计，牵制住吴军，击退了孙权。
影响
汉末魏初是社会思潮的转变时期，由于儒家思想的衰落，出现了儒、道、名、法竞起与合流的趋势。又因为曹操重刑名，更促进了名家和法家思想的流行，使得人物品题（“月旦评”）由对具体人物的评论，发展到人物才性高下标准问题的讨论。刘劭的《人物志》反映了这一思想特点，对评论人物才性的原则和标准进行了比较广泛深入的讨论，为当时哲学思想的发展提出了新的课题。他认为，对人物的认识不仅应听其言，而且应观其行,说“必待居止然后识之”；人禀阴阳以立性,由于每个人禀受的气不同，因而有不同的才性。他根据才性高下，把人物分成五等；圣人、德行（与“圣人”比，是“具体而微”）、偏材(有一方面特长)、依似（表面上有一方面特长，而实无）、间杂(“无恒”的人)。他认为，“圣人”是最高的人格。“圣人”以中庸为其德，说:“夫中庸之德,其质无名,咸而不碱,淡而不醇，质而不缦,文而不缋,能威能怀，能辨能讷,变化无方,以达为节。”刘劭用道家的“无名”解释儒家的“中庸”，表现出儒、道合流的倾向。他的思想是汉学向魏晋玄学过渡的中间环节。[1]
史书记载
刘劭字孔才，广平邯郸人也。建安中，为计吏，诣许。太史上言：“正旦当日蚀。”劭时在尚书令荀彧所，坐者数十人，或云当废朝，或云宜却会。劭曰：“梓慎、裨灶，古之良史，犹占水火，错失天时。礼记曰诸侯旅见天子，及门不得终礼者四，日蚀在一。然则圣人垂制，不为变豫废朝礼者，或灾消异伏，或推术谬误也。”彧善其言。敕朝会如旧，日亦不蚀。晋永和中，廷尉王彪之与扬州刺史殷浩书曰：“太史上元日合朔，谈者或有疑，应却会与不？昔建元元年，亦元日合朔，庾车骑写刘孔才所论以示八座。于时朝议有谓孔才所论为不得礼议，荀令从之，是胜人之一失也。何者？礼云，诸侯旅见天子，入门不得终礼而废者四：太庙火，日蚀，后之丧，雨沾服失容。寻此四事之指，自谓诸侯虽已入门而卒暴有之，则不得终礼。非为先存其事，而徼幸史官推术错谬，故不豫废朝礼也。夫三辰有灾，莫大日蚀，史官告谴，而无惧容，不脩豫防之礼，而废消救之术，方大飨华夷，君臣相庆，岂是将处天灾罪己之谓？且检之事实，合朔之仪，至尊静躬殿堂，不听政事，冕服御坐门闼之制，与元会礼异。自不得兼行，则当权其事宜。合朔之礼，不轻於元会。元会有可却之准，合朔无可废之义。谓应依建元故事，却元会。”浩从之，竟却会。
御史大夫郗虑辟劭，会虑免，拜太子舍人，迁秘书郎。黄初中，为尚书郎、散骑侍郎。受诏集五经群书，以类相从，作皇览。明帝即位，出为陈留太守，敦崇教化，百姓称之。徵拜骑都尉，与议郎庾嶷、荀诜等定科令，作新律十八篇，著律略论。迁散骑常侍。时闻公孙渊受孙权燕王之号，议者欲留渊计吏，遣兵讨之，劭以为“昔袁尚兄弟归渊父康，康斩送其首，是渊先世之效忠也。又所闻虚实，未可审知。古者要荒未服，脩德而不征，重劳民也。宜加宽贷，使有以自新。”后渊果斩送权使张弥等首。劭尝作赵都赋，明帝美之，诏劭作许都、洛都赋。时外兴军旅，内营宫室，劭作二赋，皆讽谏焉。
青龙中，吴围合肥，时东方吏士皆分休，征东将军满宠表请中军兵，并召休将士，须集击之。劭议以为“贼众新至，心专气锐。宠以少人自战其地，若便进击，不必能制。宠求待兵，未有所失也。以为可先遣步兵五千，精骑三千，军前发，扬声进道，震曜形势。骑到合肥，疏其行队，多其旌鼓，曜兵城下，引出贼后，拟其归路，要其粮道。贼闻大军来，骑断其后，必震怖遁走，不战自破贼矣。”帝从之。兵比至合肥，贼果退还。
时诏书博求众贤。散骑侍郎夏侯惠荐劭曰：“伏见常侍刘劭，深忠笃思，体周於数，凡所错综，源流弘远，是以群才大小，咸取所同而斟酌焉。故性实之士服其平和良正，清静之人慕其玄虚退让，文学之士嘉其推步详密，法理之士明其分数精比，意思之士知其沈深笃固，文章之士爱其著论属辞，制度之士贵其化略较要，策谋之士赞其明思通微，凡此诸论，皆取适己所长而举其支流者也。臣数听其清谈，览其笃论，渐渍历年，服膺弥久，实为朝廷奇其器量。以为若此人者，宜辅翼机事，纳谋帏幄，当与国道俱隆，非世俗所常有也。惟陛下垂优游之听，使劭承清间之欢，得自尽於前，则德音上通，煇燿日新矣。”臣松之以为凡相称荐，率多溢美之辞，能不违中者或寡矣。惠之称劭云“玄虚退让”及“明思通微”，近於过也。
景初中，受诏作都官考课。劭上疏曰：“百官考课，王政之大较，然而历代弗务，是以治典阙而未补，能否混而相蒙。陛下以上圣之宏略，愍王纲之弛颓，神虑内鉴，明诏外发。臣奉恩旷然，得以启蒙，辄作都官考课七十二条，又作说略一篇。臣学寡识浅，诚不足以宣畅圣旨，著定典制。”又以为宜制礼作乐，以移风俗，著乐论十四篇，事成未上。会明帝崩，不施行。正始中。执经讲学，赐爵关内侯。凡所选述，法论、人物志之类百馀篇。卒，追赠光禄勋。子琳嗣。[2]
历史评价
陈寿：“刘劭该览学籍，文质周洽。”
夏侯惠：“ 伏见常侍刘劭，深忠笃思，体周於数，凡所错综，源流弘远，是以群才大小，咸取所同而斟酌焉。故性实之士服其平和良正，清静之人慕其玄虚退让，文学之士嘉其推步详密，法理之士明其分数精比，意思之士知其沈深笃固，文章之士爱其著论属辞，制度之士贵其化略较要，策谋之士赞其明思通微，凡此诸论，皆取适己所长而举其支流者也。臣数听其清谈，览其笃论，渐渍历年，服膺弥久，实为朝廷奇其器量。以为若此人者，宜辅翼机事，纳谋帏幄，当与国道俱隆，非世俗所常有也。”

人物简介
刘劭(约426年—453年)，中国南北朝时期宋朝的第四位皇帝。字休远，刘义隆长子，母为皇后袁齐妫。元嘉三十年(公元453年)，因巫蛊之事，刘义隆欲废太子，刘劭知道之后，遂与其弟刘浚共谋，率兵夜闯皇宫，将其父杀害，自立为皇帝，史称“宋元帝”，改元“太初”。刘劭因弑父篡位而导致众叛亲离，在位仅三月，即被率兵讨逆的刘骏所击溃，刘劭被俘后遭处斩，并被刘骏称为元凶。
生卒年考
宋元帝刘劭其实并不是在元嘉三年生的，因为他出生时正值刘义隆在服父丧，于是一直到丧期结束，于元嘉三年闰正月时正式宣布长子诞生。因此其生年应当在永初三年(423年)以后一直到元嘉三年以前，应该略大记载上出生年份一到两岁。 
“始生三日，帝往视之，簪帽甚坚，无风而坠于劭侧，上不悦。初命之曰劭，在文为召刀，后恶焉，改刀为力。年六岁，拜为皇太子，中庶子二率入直永福省，为更筑宫，制度严丽。年十二，出居东宫，纳黄门侍郎殷淳女为妃。十三加元服。好读史传，尤爱弓马。及长，美须眉，大眼方口，长七尺四寸。亲览宫事，延宾客，意之所欲，上必从之。东宫置兵与羽林等。十七年，劭拜京陵，大将军彭城王义康、竟陵王诞、桂阳侯义融并从。”
史书记载
二十七年，上将北侵，劭与萧思话固谏，不从。魏太武帝至瓜步，上登石头城，有忧色。劭曰：「不斩江湛、徐湛之，无以谢天下。」上曰：「北伐自我意，不关二人；但湛等不异耳。」由是与江、徐不平。
上时务本业，使宫内皆蚕，欲以讽励天下。有女巫严道育夫为劫，坐没入奚官。劭姊东阳公主应合婢王鹦鹉白公主道育通灵，主乃白上托云善蚕，求召入。道育云：「所奉天神，当赐符应。」时主夕卧，见流光相随，状若萤火，遂入巾箱化为双珠，圆青可爱。于是主及劭并信惑之。始兴王浚素佞事劭，并多过失，虑上知，使道育祈请，欲令过不上闻。歌舞咒诅，不舍昼夜。道育辄云：「自上天陈请，必不泄露。」劭等敬事，号曰天师。后遂为巫蛊，刻玉为上形像，埋于含章殿前。
初，东阳公主有奴陈天兴，鹦鹉养以为子而与之淫通。鹦鹉、天兴及宁州所献黄门庆国并与巫蛊事，劭以天兴补队主。东阳主薨，鹦鹉应出嫁，劭虑言语泄，与浚谋之，嫁与浚府佐吴兴沈怀远为妾。不启上，虑事泄，因临贺公主微言之。上后知天兴领队，遣阉人奚承祖让劭曰：「汝间用队主副尽是奴邪？欲嫁者又嫁何处？」劭答：「南第昔属天兴求将吏驱使，视形容粗健，便兼队副；下人欲嫁者犹未有处。」时鹦鹉已嫁怀远矣。劭惧，书告浚，并使报临贺主，上若问嫁处，当言未定。浚答书曰：「启此事多日，今始来问，当是有感发之者。计临贺故不应翻覆言语，自生寒热也。此姥由来挟两端，难可孤保，正尔自问临贺冀得审实也。其若见问，当作依违答之。天兴先署佞人府位，不审监上当无此簿领，可急宜犍之。殿下已见王未？宜依此具令严自躬上启闻。彼人若为不已，政可促其馀命，或是大庆之渐。」凡劭、浚相与书类如此。所言皆为名号，谓上为「彼人」，或以为「其」；谓太尉江夏王义恭为「佞人」；东阳主第在西掖门外，故云「南第」。王即鹦鹉姓。「躬上启闻」者，令道育上天白天神也。鹦鹉既适怀远，虑与天兴私通事泄，请劭杀之。劭密使人害天兴。既而庆国谓往来唯有二人，天兴既死，虑将见及，乃以白上。上惊惋，即收鹦鹉家，得劭、浚手书，皆咒诅巫蛊之言。得所埋上形像于宫内。道育叛亡，捕之不得。上诘责劭、浚，劭、浚唯陈谢而已。道育变服为尼，逃匿东宫。浚往京口，又以自随，或出止人张旿家。上谓江夏王义恭曰：「常见典籍有此，谓止书传空言，不意亲睹。劭南面之日，非复我及汝事。汝儿子多，将来遇此不幸耳。」
先是二十八年，彗星起毕、昴，入太微，扫帝坐端门，灭翼、轸。二十九年，荧惑逆行守氐，自十一月霖雨连雪，阳光罕曜。时道士范材修练形术，是岁自言死期，如期而死。既殡，江夏王疑其仙也，使开棺视之，首如新刎，血流于背，上闻而恶焉。
三十年正月，大风飞霰且雷，上忧有窃发，辄加劭兵，东宫实甲万人。其年二月，浚自京口入朝，当镇江陵，复载道育还东宫，欲将西上。有告上云：「京口人张旿家有一尼服食，出入征北内，似是严道育。」上使掩得二婢，云：「道育随征北还都。」上惆怅惋骇，须检覆，废劭赐浚死。初，浚母卒，命潘淑妃养以为子。淑妃爱浚，浚心不附。妃被宠，上以谋告之。妃以告浚，浚报劭，因有异谋。每夜飨将士，或亲自行酒，密与腹心队主陈叔儿、斋帅张超之、任建之谋之。
其月二十一日夜，诈作上诏，云：「鲁秀谋反，汝可平明率众入。」因使超之等集素所养士二千馀人皆被甲，云「有所讨」。宿召前中庶子右军长史萧斌及左卫率袁淑、中舍人殷仲素、左积弩将军王正见并入，告以大事，自起拜斌等，因流涕。并惊愕。明旦，劭以朱服加戎服上，乘画轮车，与萧斌同载，卫从如常入朝仪，从万春门入。旧制，东宫队不得入城，劭语门卫云：「受诏有所收讨。」令后速来，张超之等数十人驰入云龙东中华门。及斋合，拔刃径上合殿。上其夜与尚书仆射徐湛之屏人语，至旦烛犹未灭，门阶户席并无侍卫。上以几自鄣，超之行杀，上五指俱落，并杀湛之。劭进至合殿中合，文帝已崩。出坐东堂，萧斌执刀侍直，呼中书舍人顾嘏。嘏惧，不时出，及至，问曰：「欲共见废，何不早启。」未及答，斩之。遣人于崇礼闼，杀吏部尚书江湛。文帝左细仗主卜天与攻劭于东堂，见杀。又使人入杀潘淑妃，剖其心观其邪正。使者阿旨，答曰：「心邪。」劭曰：「邪佞之心，故宜邪也。」又杀文帝亲信左右数十人。急召始兴王浚率众屯中堂。
劭即伪位，百僚至者裁数十人，乃为书曰：「徐湛之弑逆，吾勒兵入殿，已无所及。今罪人斯得，元凶克殄，可大赦，改元为太初。」素与道育所定也。萧斌曰：「旧逾年改元。」劭以问侍中王僧绰，僧绰曰：「晋惠帝即位便改年。」劭喜而从之。初使萧斌作诏，斌辞以不文，乃使王僧绰。始文帝未崩前一日甲夜，太史奏：「东方有急兵，其祸不测，宜列万人兵于太极前殿，可以销灾。」上不从。及劭弑逆，闻而叹曰：「几误我事。」乃问太史令曰：「我得几年。」对曰「得十年」。退而语人曰：「十旬耳。」劭闻而怒，驱杀之。
即位讫，便称疾还入永福省，然后迁大行皇帝升太极殿，以萧斌为尚书仆射，何尚之为司空。大行大敛，劭辞疾不敢出。先给诸处兵仗，悉收还武库。遣人谓鲁秀曰：「徐湛之常欲相危，我已为卿除之。」使秀与屯骑校尉庞秀之对掌军队。以侍中王僧绰为吏部尚书，司徒左长史何偃为侍中。
成服日，劭登殿临灵，号恸不自持。博访公卿，询求政道，遣使分行四方。分浙江以东五郡为会州，省扬州，立司隶校尉，以殷冲补之。以大将军江夏王义恭为太保，司徒南谯王义宣为太尉。荆州刺史始兴王浚进号骠骑将军，王僧绰以先豫废立见诛。长沙王瑾弟楷、临川王烨、桂阳侯觊、新渝侯玠，并以宿恨死。礼官希旨，諡文帝不敢尽美称，諡曰中宗景皇帝。及闻南谯王义宣、随王诞等起义师，悉聚诸王于城内。移江夏王义恭住尚书下舍，分义恭诸子住侍中下省。立妻殷为皇后。孝武檄至，劭自谓素习武事，谓朝士曰：「卿等助我理文书，勿厝意戎阵。若有寇难，吾当自出，唯恐贼虏不敢动耳。」中外戒严。防孝武世子于侍中省，南谯王义宣诸子于太仓空屋。劭使浚与孝武书，言「上亲御六师，太保又执钺临统，吾与乌羊相寻即道。上圣恩每厚法师，令在殿内住，想弟欲知消息，故及」。乌羊者，南平王铄，法师，孝武世子小名也。
劭欲杀三镇士庶家口，江夏王义恭、何尚之说曰：「凡举大事，不顾家口；且多是驱逼。今忽诛其馀累，政足坚彼意耳。」劭乃下书，一无所问。
浚及萧斌劝劭勒水军自上决战，江夏王义恭虑义兵仓卒，船舫陋小，不宜水战。乃进策以为「宜以近待之，远出则京师空弱，东军乘虚，容能为患。不如养锐待期」。劭善其议。萧斌厉色曰：「南中郎二十年少，业能建如此大事，岂复可量。」劭不纳。疑朝廷旧臣不为之用，厚抚王罗汉、鲁秀，悉以兵事委之，多赐珍玩美色以悦其志。罗汉先为南平王铄右军参军，劭以其有将用，故以心膂委焉。或劝劭保石头城者，劭曰：「昔人所以固石头，俟诸侯勤王耳。我若守此，谁当见救，唯应力战决之。」日日自出行军，慰劳将士。使有司奏立子伟之为皇太子。
及义军至新亭，劭登朱雀门躬自督战。将士怀劭重赏，皆为之力战。将克，而鲁秀打退鼓，军乃止，为柳元景等所乘，故大败。褚湛之携二子与檀和之同归顺，劭惧，走还台城。其夜，鲁秀又南奔。二十五日，江夏王义恭单马南奔，劭遣浚杀义恭诸子，以辇迎蒋侯神像于宫内，乞恩，拜为大司马，封锺山郡王，苏侯为骠骑将军。使南平王铄为祝文，罪状孝武。二十七日，临轩，拜子伟之为皇太子，百官皆戎服，劭独衮衣，下书大赦，唯孝武、刘义恭、义宣、诞不在原例。
五月三日，鲁秀等攻大航，钩得一舶。王罗汉昏酣作妓，闻官军已度，惊放仗归降。是夜，劭闭守六门，于门内凿堑立栅，以露车为楼。城内沸乱，将吏并逾城出奔。劭使詹叔儿烧辇及衮冕服。萧斌闻大航不守，惶窘不知所为，宣令所统皆使解甲，寻戴白幡来降，即于军门伏诛。
四日，劭腹心白直诸同逆先屯阊阖门外，并走还入殿。程天祚与薛安都副谭金因而乘之，即得俱入。臧质从广莫门入，同会太极殿前。即斩太子左卫率王正见，建平、东海等七王并号哭俱出。劭穿西垣入武库井中，副队高禽执之。浚率左右数十人，与南平王铄于西明门出，俱南奔，于越城遇江夏王义恭。浚下马，曰：「南中郎今何在？」义恭曰：「已君临万国。」又称字曰：「虎头来，得无晚乎？」义恭曰：「恨晚。」又曰：「故当不死？」义恭曰：「可诣行阙请罪。」又曰：「未审犹能得一职自效不？」义恭又曰：「此未可量。」勒与俱自归，命于马上斩首。
后妃子女
妻妾皇后：殷玉英
夫人：王鹦鹉
儿子(至少有4子)
刘伟之，嫡子、太子。被刘骏处斩，母皇后殷玉英。
刘迪之，被刘骏处斩，母不详。
刘彬之，被刘骏处斩，母不详。
刘某(名不详)，被刘骏处斩，母不详。
女儿(至少有1女)刘氏，被刘骏赐死，母不详。